ग्रामीणों ने पकड़ा चोर
भीम . कस्बे के तहसील रोड़ स्थित ऊनी वस्त्र लुधियाना मार्केट में गुरूवार चार बजे अज्ञात चोरों ने चोरी करने का प्रयास किया। लेकिन मार्केट के दुकानदारों की सूझबूझ से चोर पकड़ा गया। चोरों ने तंबू के पीछे की ओर से ब्लेड से काट कर अंदर ऊनी वस्त्र चुराने की कोशिश की लेकिन ऊपर लटक रहे ऊनी वस्त्र अंदर सो रहे दुकानदार के ऊपर जा गिरा जिससे दुकानदार की नींद खुलते ही एक नाबालिग चोर को उसी समय दबोच लिया।
पुलिस पूछताछ में तीन चार से अधिक लड़कों की गैंग ने इस वारदात को तीन चार दिनों से करने की बात कबूल की है। मौके पर भीम थानाधिकारी बृजेश कुमार, एएसआई मनोहरलाल मय जाप्ते के साथ घटना स्थल का मौका मुआयना किया।
hin_Deva hin_Deva hin_Deva